പെരിയ ഇരട്ടക്കൊലപാതകം: സി.പി.എം. നേതാക്കളെ ചോദ്യംചെയ്ത് സി.ബി.ഐ. കാസര്ഗോഡ്: പെരിയ ഇരട്ടക്കൊല കേസുമായി ബന്ധപ്പെട്ട് മുന് എം.എല്.എ. അടക്കമുള്ള സി.പി.എം. നേതാക്കളെയും പ്രവര്ത്തകരെയും കൂട്ടത്തോടെ ചോദ്യം ചെയ്യാന് വിളിപ്പിച്ച് സി.ബി.ഐ. സി.ബി.ഐയുടെ ക്യാമ്ബ് ഓഫീസായ കാസര്ഗോഡ് റസ്റ്റ്ഹൗസില്വെച്ചാണ് ചോദ്യംചെയ്യല്.ജില്ലാ സെക്രട്ടേറിയറ്റ് അംഗവും മന്ത്രി എം.വി ഗോവിന്ദന്റെ പ്രൈവറ്റ് സെക്രട്ടറിയുമായ വി.പി.പി. മുസ്തഫയെ സി.ബി.ഐ കഴിഞ്ഞ ദിവസം ചോദ്യംചെയ്തിരുന്നു. ജില്ലാ കമ്മിറ്റി അംഗം വി.വി. രമേശന്, കാസര്ഗോഡ് കോടതിയിലെ പബ്ലിക് പ്രോസിക്യൂടറായ അഡ്വ. ബിന്ദു, സി.പി.എം. നേതാവും കാസര്ഗോഡ്് ബാറിലെ അഭിഭാഷകനുമായ എ.ജി. നായര്, മുന് ഉദുമ എം.എല്.എ: കെ.വി കുഞ്ഞിരാമന്, ഇദ്ദേഹത്തിന്റെ മകന് തുടങ്ങി നിരവധിപേരെയാണ് മൊഴിയെടുക്കാനായി വിളിപ്പിച്ചത്. പെരിയ ഇരട്ടക്കൊല നടക്കുന്നതിന് മുന്പ് കല്യോട് സി.പി.എം. പൊതുയോഗത്തില് വി.പി.പി മുസ്തഫ നടത്തിയ പ്രസംഗം വിവാദമായിരുന്നു. ഈ പശ്ചാത്തലത്തിലാണ് മുസ്തഫയെ ചോദ്യം ചെയതത്. സി.ബി.ഐ. തിരുവനന്തപുരം യൂണിറ്റ് ഡിവൈ.എസ്.പി: ടി.പി. അനന്തകൃഷ്ണനാണ് മുസ്തഫയെ ചോദ്യം ചെയ്തത്. മുമ്ബ്് ക്രൈംബ്രാഞ്ചും ഇതേകേസില് മുസ്തഫയെ ചോദ്യം ചെയ്തിരുന്നു. െഹെക്കോടതി ഡിസംബര് നാലിനകം കേസില് കുറ്റപത്രം സമര്പിക്കാന് നിര്ദേശിച്ചിരിക്കുന്ന പശ്ചാത്തലത്തിലാണ് കൂട്ട ചോദ്യംചെയ്യല് നടക്കുന്നത്.ക്രൈംബ്രാഞ്ച് സാക്ഷികളായി ചേര്ത്ത എല്ലാവരെയും സി.ബി.ഐ. ഉദ്യോഗസ്ഥര് ചോദ്യംചെയ്യുന്നുണ്ട്. ഇതിന്റെ ഭാഗമായാണ് മുസ്തഫയെയും വിളിച്ചുവരുത്തിയതെന്ന് ഉദ്യോഗസ്ഥര് പറഞ്ഞു. 2019 ജനുവരി ഏഴിന് കല്യോട്ട് നടന്ന സി.പി.എം പൊതുയോഗത്തില് മുസ്തഫ നടത്തിയ പ്രസംഗമാണ് വിവാദമായിരുന്നത്. അന്ന് ജില്ലാ പഞ്ചായത്ത് അംഗം കൂടിയായിരുന്നു അദ്ദേഹം. ഇതിന് ഒന്നര മാസത്തിനുശേഷമാണ് യൂത്ത് കോണ്ഗ്രസ് പ്രവര്ത്തകരായ ശരത്ലാലും കൃപേഷും കൊല്ലപ്പെട്ടത്. കേസിലെ ഒന്നാം പ്രതിയും സി.പി.എം. മുന് പെരിയ ലോക്കല് കമ്മിറ്റി അംഗവുമായിരുന്ന പീതാംബരനെയും ഒപ്പമുണ്ടായിരുന്നവരെയും 2019 ജനുവരി അഞ്ചിന് ഒരുസംഘം മര്ദിച്ചിരുന്നു. ഈ സംഭവത്തില് ശരത്ലാലിനും കൃപേഷിനും എതിരേ ബേക്കല് പോലീസ് ജാമ്യമില്ലാ വകുപ്പ് പ്രകാരം കേസെടുത്തിരുന്നു. സ്ഥലത്തുണ്ടായിരുന്നില്ലെന്ന് പറഞ്ഞ് കൃപേഷിനെ പിന്നീട് കേസില്നിന്നൊഴിവാക്കിയിരുന്നു. സി.പി.എം നേതാവിനും മറ്റും മര്ദനമേറ്റതില് പ്രതിഷേധിച്ചാണ് ജനുവരി ഏഴിന് പെരിയ ലോകല് കമിറ്റി കല്യോട്ട് പൊതുയോഗം നടത്തിയത്. പീതാംബരന് അടക്കം കേസില് അറസ്റ്റിലായവരില് രണ്ടുപേര് ഒഴികെ മറ്റുള്ളവരെല്ലാം ജയിലില് തന്നെ റിമാന്ഡ് തടവുകാരായി കഴിയുകയാണ്.